Marrëdhëniet mes Shqipërisë dhe Palestinës

Republika e Shqipërisë dhe Shteti i Palestinës vendosën marrëdhënie diplomatike në vitin 1990. Shqipëria tashmë e kishte njohur Shtetin e Palestinës si një shtet që nga viti 1988. Palestina ka një ambasadë në Tiranë por Shqipëria nuk ka një ambasadë në Palestinë. Të dyja vendet janë anëtare të Organizatës së Bashkëpunimit Islamik. 

 Historia 
Marrëdhëniet midis Shqipërisë dhe PLO filluan herët, në mesin e viteve 1960. Që atëherë, zyrtarë të lartë palestinezë e kanë vizituar Shqipërinë. Shqipëria e njohu PLO-në si organizatën e vetme legjitime të popullit palestinez deri në mesin e viteve 1970 dhe ajo u pasua nga hapja e një Përfaqësuesi Diplomatik, rezident në Rumani.     

Pas shpalljes së Pavarësisë së Palestinës, Shqipëria e njohu zyrtarisht Shtetin Palestinez më 1988 dhe më 1989 Ambasada e Shtetit të Palestinës, me përfaqësim të plotë diplomatik, u hap zyrtarisht në Shqipëri. 

Me hapjen e Ambasadës, marrëdhëniet midis Shqipërisë dhe Palestinës u forcuan edhe më tej nga vizita e Presidentit të atëhershëm palestinez Yasser Arafat në fund të vitit 1996. 

Pavarësisht marrëdhënieve të forta historike të Shqipërisë me Izraelin, lidhjet midis dy vendeve kanë mbetur të përzemërta. Shqipëria ishte një nga 41 vendet që abstenoi në votimin për aplikimin e Palestinës për shtetin vëzhgues jo-anëtar të Kombeve të Bashkuara më 29 nëntor 2012. 

Në vitin 2015, Shqipëria ishte një nga 119 vendet anëtare të KB (nga 193) që votoi në favor të ngritjes së flamurit palestinez në KB. 

 Shiko edhe 

 Marrëdhëniet e jashtme të Shqipërisë 
 Marrëdhëniet e jashtme të Palestinës 

 Referime 

 Lidhje të jashtme 

Kategoria:Marrëdhëniet e jashtme të Shqipërisë